《次韵萨天锡台郎赋三益堂芙蓉》
元代·大欣

华开未觉早霜残，留伴仙人酒半阑。翡翠巢空秋浦净，落霞飞尽暮江寒。

玉真对月啼双颊，楚袖迎风舞《七盘》。持向毗耶听说法，病翁元作色空看。

作者简介：（1284—1344）元僧。江州人，徙南昌，俗姓陈，号笑隐。九岁出家。博通经典，旁及儒家道流百氏之说。居杭州之凤山，迁中天竺，又主建康集庆寺。文宗天历初，被召赴阙，特赐三品文阶，授太中大夫。顺帝时受命校正《禅林清规》。有《蒲室集》。